पाएं अपने शहर की ताज़ा ख़बरें और फ्री ई-पेपरडाउनलोड करें
लौकहा थाना क्षेत्र की वासदेवपुर पंचायत में भूमि विवाद को लेकर दो पक्षों में जबरदस्त मारपीट हो गई। घटना में एक ही परिवार के पिता-पुत्र व मां- बेटी गंभीर रूप से घायल हैं। इसमें पिता-पुत्र की हालत गंभीर होने के कारण डीएमसीएच रेफर कर दिया गया है। वहीं मां-बेटी का इलाज खुटौना पीएचसी में चल रहा है। इस बाबत पीड़ित परिवार के द्वारा थाना में कुल 10 लोगों के खिलाफ मामला दर्ज करवाया गया है। दर्ज प्राथमिकी के अनुसार वासदेवपुर पंचायत के बलुआ टोल में बुधवार देर शाम पवन गुप्ता, जग्गनाथ गुप्ता व रामनाथ गुप्ता सहित 10 लोग हथियार से लैस होकर घर में प्रवेश किया।
इस दौरान परिवार के साथ गाली गलौज करते हुए मारपीट शुरू कर दिया। उक्त सभी लोग पहले से मारपीट की योजना बना कर धारकदार हथियार से लैस होकर तैयार था। इसी बीच गोपी लाल साह, सुरैत लाल साह, देव कुमारी देवी व आशा कुमारी को उक्त सभी ने लाठी डंडे और लोहा रॉड से सिर पर हमला कर दिया। हो-हल्ला सुकर स्थानीय लोग के द्वारा सभी घायल को खुटौना सरकारी अस्पताल लाया गया। जिसमें गोपी लाल साह और सुरैत लाल साह की हालत गंभीर देख खुटौना पीएचसी के चिकित्सकों ने डीएमसीएच रेफर कर दिया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn